Manglende kommunikation er helt klart en af de store udfordringer. Et andet problem er dårligt kendskab til sjældne diagnoser. Det kan tage mange år at få de rigtige undersøgelser eller bare et samlet blik på forskellige symptomer.  Der findes også en (forhåbentlig lille) gruppe, som bare er dårlige til deres arbejde.  Som teenager fik jeg blærebetændelse, og min læge foreslog at jeg bare drak en masse vand og tranebærjuice, så ville det blive bedre. Da jeg kort efter kontaktede ham pga stærke smerter i ryggen, som ikke føltes som når jeg normalt havde rygsmerter, sagde han at jeg nok havde sovet forkert. Så fik jeg feber. Ingen sammenhæng. Jeg blev temmelig syg, men lægen afviste at kigge på det. Til sidst kørte mine forældre mig til vagtlægen, og jeg blev indlagt. De mistænkte blindtarmsbetændelse, men det viste sig at være nyrebækkenbetændelse. Jeg var indlagt i lidt over en uge.